ઝમકુડી

ઝમકુડી એ ૨૦૨૪ની ગુજરાતી હોરર કોમેડી ડ્રામા ફિલ્મ છે, જેનું નિર્દેશન ઉમંગ વ્યાસ દ્વારા કરવામાં આવ્યું છે અને હીથ ભટ્ટ દ્વારા લખવામાં આવ્યું છે. તેમાં માનસી પારેખ, વિરાજ ઘેલાણી, સંજય ગોરડિયા, ઓજસ રાવલ, ચેતન દહિયા અને અન્ય કલાકારો છે. આ ફિલ્મનું નિર્માણ પાર્થિવ ગોહિલ અને માનસી પારેખે કર્યું છે અને સહ નિર્માતા ધવલ ઠક્કર છે. આ ફિલ્મનું વિતરણ રૂપમ એન્ટરટેઈનમેન્ટ દ્વારા કરવામાં આવ્યું છે.https://www.vtvgujarati.com/news-details/viraj-ghelani-debut-gujarti-film-jhamkudi-teaser-release

 કથાનક 
જ્યારે આખા ગુજરાતમાં નવરાત્રીની ઉજવણીમાં થઈ રહી હોય ત્યારે રાણીવાડા ગામ અંધકારમાં ગરકાવ થઈ જાય છે કેમકે ગામને ઝમકુડી નામની ચુડેલના શાપના કારણે નવરાત્રીનો ઉત્સવ મનાવવા પર પાબંદી છે. પરંતુ કોઈક આ નવરત્રી નહીં ઉજવવાનો નિયમ તોડે છે અને પરિણામે ભયાનક ઘટનાઓ ઘટવાનું ચાલુ થઈ જાય છે. ગામનો જ દિકરો બાબલો જે હવે શહેરમાં રિઅલ એસ્ટેટ એજન્ટ છે તેને પાછો બોલાવવામાં આવે છે કેમકે તેની પાસે અવનવા કિમિયા છે અને વિદેશમાં સ્થાયી થઈ ગયેલી રાજવી પરિવારની વારસદાર કુમુદ પણ ચુડેલના શાપનો સામનો સામનો કરવા માટે પાછી ફરે છે. શું તે બન્ને રહસ્ય ઉકેલી શકશે? શું તેઓ રાણીવાડા ગામને ઝમકુડીના શાપમાંથી મુક્તિ અપાવી શકશે?

 કલાકારો 
 માનસી પારેખ
 વિરાજ ઘેલાણી
 સંજય ગોરડિયા
 ઓજસ રાવલ
 ચેતન દહિયા
 કૃણાલ પંડિત
 જયેશ મોરે
 નિસર્ગ ત્રિવેદી
 ભાવિની જાની
 સંજય ગલસર
 ભૌમિક આહિર
 હેતલ મોદી
 હેમાંગ બારોટ
 પાર્થ નાયર
 રાજલ પુજારા
 હેલી ઠક્કર 

 નિર્માણ 
ફિલ્મનું શૂટિંગ ગોંડલના એક મહેલ સહિત ગુજરાતના વિવિધ સ્થળોએ થયું હતું. ફિલ્મનું સંગીત ટિપ્સ ઈન્ડસ્ટ્રીઝે હસ્તગત કર્યું છે. 

આ વિરાજ ઘેલાણીની પહેલી ગુજરાતી ફિલ્મ છે.

 માર્કેટિંગ અને રિલીઝ 
૨૬ એપ્રિલ ૨૦૨૪ના રોજ એક ટીઝર રિલીઝ કરવામાં આવ્યું હતું. ટ્રેલર ૧૦ મે ૨૦૨૪ના રોજ રિલીઝ કરવામાં આવ્યું હતું અને ફિલ્મ ૩૧ મે ૨૦૨૪ના રોજ રિલીઝ કરવામી આવી હતી.

સંદર્ભ

શ્રેણી:ગુજરાતી ચલચિત્ર